A gázai szankciók feloldását követelték Abbásztól a tüntetők Rámalláhban | Új Kelet online
Kezdőlap Hírek A gázai szankciók feloldását követelték Abbásztól a tüntetők Rámalláhban
tüntetés Rámalláhban a gázai szankciók feloldásáért fotó: AFP/ ABBAS MOMANI
Több száz arab tüntetett szombaton Rámalláhban, azt követelve a Palesztin Hatóságtól, hogy oldja fel a megszorító intézkedéseket a Hamász terrorszervezet irányította Gázai övezetben.
Palestinians in #Ramallah united in supporting their brothers in #Gaza .. citizens must be listened because all together suffer a hard occupation.#Palestinians
pic.twitter.com/iZErpX23aI
— Warda_GazaPal (@WGazapal) June 23, 2018
A civil szervezetek által rendezett demostráció alatt a tüntetők “le a szankciókkal!” szöveget skandáltál a Palesztin Hatóság ellen.
Az elmúlt évben a rámalláh-i kormány számos megszorító intézkedést mért Gázára.
Abbász a szankciók részeként csökkentette az övezet villamos-energia ellátását és több tízezer gázai közalkalmazott fizetését vágta meg drasztikusan.
A kritikusok szerint az ilyen lépések a Fatah vezette Palesztin Hatóságtól csak tovább súlyosbítják a Palesztin Területek két része közötti szakadékot.
A felvonulás békésen zajlott, ellentétben a június 13-i tüntetéssel, amely során a palesztin biztonsági erők villanógránátokat és könnygázt vetettek be a tömeg feloszlatására.
In Ramallah, the Palestinians protested against the sanctions imposed by the Palestinian authority on Gaza. Palestine is one and united., but politics is far from the interests of Palestine. pic.twitter.com/ZHoIHXbpfu
— Pal_st (@Stefaniafodd) June 23, 2018
Szombaton több rendőr is palesztin zászlót osztogatott a tüntetőknek.
Gáza súlyos villamos energia és ivóvíz hiánnyal küzd. Izrael és Egyiptom a Hamász 2007-es hatalomra kerülése óta blokád alatt tartja az övezetet, hogy megakadályozzák, hogy a terrorszervezet fegyvert vagy alagút építéshez használt árut csempésszen be Gázába. Ezért a Gázának szánt árucikkeket először Izraelbe szállítják ellenőrzés céljából, majd a palesztin területre szállítják, miután a biztonsági kockázatot elhárították.
Izrael álláspontja szerint a humanitárius helyzet nem fog javulni addig, amíg a Hamász vissza nem adja a két izraeli katona holttestét és szabadon nem engedi a két fogvatartott izraeli állampolgárt. Izrael a Hamászt teszi felelőssé az övezetben uralkodó szörnyű helyzetért, mert a terrorszervezet dollár milliókat költ fegyverekre, alagutak ásására, rakéták gyártására és katonai szárnyának kiképzésére, ahelyett hogy a lakosság életkörülményein javítana.
Az ENSZ becslései szerint ha nem történik drasztikus változás, Gáza, amely két millió embernek ad otthont, 2020-ra lakhatatlanná válik.